钦定古今图书集成/历象汇编/乾象典/第019卷 > 《左传》 > 《昭公二十九年》
## 钦定古今图书集成/历象汇编/乾象典/第019卷 > 《左传》 > 《昭公二十九年》

蔡墨曰：“五行之官，是为五官，实列受氏姓，封为上公，
祀为贵神，社稷五祀，是尊是奉。木正曰句芒，火正曰
祝融，金正曰蓐收，水止曰元冥，土正曰后土。”

又

蔡墨曰：“少皞氏有四叔，曰重、曰该、曰修、曰熙，实能金
木及水，使重为句芒，该为蓐收，修及熙为元冥，世不
失职，遂济穷桑，此其三祀也。颛顼氏有子曰黎，为祝
融；共工氏有子曰句龙，为后土，此其二祀也。”